Ianuarie 1987, demolarea mănăstirii Văcărești. Unde 
se reconstruieşte o replică a acestei mănăstiri 

Zi şi noapte buldozerele lucrează, în timp ce basculantele, într-un du-te — 


vino continuu, transportă în afara oraşului mormane de cărămidă din care 
răsar, ici colo, capiteluri, sculpturi, fragmente de frescă. Sub presiunea şi 
injuriile zapciilor de la partid, inimoşii salariaţi ai muzeului de istorie, 
ajutaţi de voluntari, salvează impresionante suprafeţe de frescă. Din 
păcate, cea mai mare parte vor cădea sub lama excavatoarelor. Securişti în 
civil confiscă aparatele de fotografiat ale bucureştenilor care imortalizează 


ultima imagine, mutilată, a Văcăreştilor. 


Pe 3 sau 4 ianuarie fusesem, pentru ultima dată, împreună cu Bunicul, să 
vedem ceea ce mai rămăsese din cea mai mare mănăstire a României. În 
mijlocul câmpului presărat cu moloz, grandioasa biserică se ridica 
asemenea unei arătări stranii, mutilată, lipsită de turle şi acoperiş, cu 
altarul şi partea răsăriteană a naosului distruse. O spărtură imensă, 
asemenea unei răni ce striga neputincioasă, către noi, lăsa să se zărească 
splendidele fresce care nu mai pututseră fi salvate, şi care urmau să 
dispară definitiv. În spate, superba galerie răsăriteană, cu coloanele şi 
arcadele sale trilobate, încununată de paraclisul, şi el deposedat de turla 
sa... 


Între 4 şi 6 ianuarie 1987, şi aceste ultime vestigii vor fi puse la pâmânt. 
Eforturile atâtor oameni de cultură de ale salva măcar pe ele, se loviseră 


de indiferența crudă a lui Ceauşescu. 


Îmi amintesc că, de Sfântul Ioan Botezătorul, platoul dealului Văcăreşti 
era gol. Viscolul bântuia peste locul rămas asemenea unei plăgi imposibil 


de vindecat. 


Greu mai poate realiza bucureşteanul de azi ce se afla pe locurile acelea 
până în urmă cu 33 de ani, când Ceauşescu a ras de pe fața pământului cea 


mai mare mănăstire de pe teritoriul României. 


Construită de domnitorul Nicolae Mavrocordat, între 1716 şi 1722, 
mănăstirea a adăpostit Curtea Domnească, o tipografie şi o şcoală în limba 
elenă. Acolo se găsea biblioteca lui Mavrocordat, una dintre celel mai mari 
din Europa acelei epoci. Fiul său, Alexandru, va construi în 1736 un 
paraclis. Alexandru Ioan Cuza va desfiinţa mănăstirea, transformând-o în 
penitenciar. Mulţi deţinuţi politici anticomunişti au trecut pe acolo, unii 
sfârşindu-şi zilele în acea închisoare. În 1973, Nicolae Ceauşescu decide 
desființarea penitenciarului şi restaurarea Văcăreștilor pentru a adăposti 
un mare muzeu de artă religioasă. Însă după 1977 lucrările stagnează, iar 


în 1984 Ceauşescu decide demolarea mănăstirii. 
Demolarea începe în toamna lui 1986 şi se va termina în ianuarie 1987. 


Revoluţia din 1989 a oprit şantierul construirii pe acel loc a unei săli de 
conferinţe. A existat speranţa că Văcăreșştii vor fi refăcuţi. Dar tot ce a 
putut realiza neputinţa sistemului de după 1990 a fost un târg cu aspect de 
talcioc turcesc. De mai bine de un deceniu, acolo se află mall-ul Sun Plaza. 
După cum România întreagă nu a avut parte de un proces real de 
decomunizare, tot aşa nici Bucureştiul distrus de Ceauşescu nu a avut 
parte de o reconstrucţie a principalelor sale monumente istorice. Noua 
noastră societate consumeristă nu are nevoie de trecut şi de valori. Banii, 
snobismul şi pofta de lux ieftin sufocă un popor care nu e conştient de 
menirea sa. Poate de aceea, în loc de Văcăreşti, nu am putut avea parte 


decât de un mall. 


pc a PEPEPE 


La iniţiativa Părintelui Justin Pârvu se construieşte în localitatea Lumina, 
judeţul Constanţa o replică a Mănăstirii Văcăreşti, sub numele de 


Văcăreştii noi. 


Detalii pe manastireavacarestiinoi.ro 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziţie informaţii care să facă lumină în provocările 
pe care le trăim. Activitatea independentă a 
OrtodoxINFO funcţionează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


